APL jamoalaridan biri «Stok Siti»ning uy uchrashuvlari o‘tkaziluvchi «Britannia» stadioni keyingi mavsumdan boshlab bukmekerlik idorasi nomi bilan atala boshlanadi. Bu haqda jamoa rasmiy saytida ma’lum qilingan. Xabarda aytilishicha, keyingi 6 yil davomida o‘yingoh nomi «bet365 Stadium» bo‘ladi. Shuningdek, «Stok Siti» o‘z asosiy homiysi bo‘lgan bu kompaniya bilan hamkorlikni 3 yilga uzaytirganini ma’lum qilgan.